rejauldu/bengali-wikipedia huggingface dataset:
উস্তাদ (; /ওস্তাদ্‌/, মালিক বা শিক্ষক) এশিয়ার মুসলিমদের মধ্যে ব্যবহৃত একটি সম্মানসূচক উপাধি। ফারসি ভাষা থেকে এটি বাংলা ও উর্দু-হিন্দিসহ ভারতীয় উপমহাদেশের অন্যান্য ভাষা, মধ্য ও পশ্চিম এশিয়ার প্রায় সব তুর্কি ভাষা এবং বিভিন্ন ইরানি ভাষায় (যেমন কুর্দি ভাষা) তা প্রবেশ করেছে।  এই উপাধি সাধারণত বহুল পরিচিত শিক্ষক ও শিল্পীদের ক্ষেত্রে ব্যবহৃত হয়। সম্মানসূচক ব্যবহার ছাড়াও এটি সাধারণ অর্থে শিক্ষক বা কোনো বিষয়ে দক্ষ ব্যক্তির ক্ষেত্রেও ব্যবহার হয়। দক্ষিণ এশিয়ায় কিছু মার্শাল আর্টের নির্দেশককেও এই নামে সম্বোধন করা হয়।   তথ্যসূত্র   উদ্ধৃতি    গ্রন্থপঞ্জি       Platts dictionary  বিষয়শ্রেণী:ফারসি শব্দ ও শব্দসমষ্টি বিষয়শ্রেণী:ভারতীয় সঙ্গীত বিষয়শ্রেণী:পাকিস্তানি সঙ্গীত বিষয়শ্রেণী:উর্দু শব্দ ও বাক্যাংশ বিষয়শ্রেণী:হিন্দুস্তানি সঙ্গীত বিষয়শ্রেণী:তুর্কি শব্দ ও শব্দসমষ্টি বিষয়শ্রেণী:বাংলাদেশে পদবি বিষয়শ্রেণী:পাকিস্তানে পদবি বিষয়শ্রেণী:বাংলা শব্দ ও বাক্যাংশ
ডান|থাম্ব|250x250পিক্সেল|ক্যালিফোর্নিয়ার অন্টারিওতে অবস্থিত অন্টারিও মিলসে ৩০টি স্ক্রিন সহ একটি সাধারণ এএমসি থিয়েটারস মেগাপ্লেক্স।  মাল্টিপ্লেক্স হলো একটি প্রেক্ষাগৃহ যেখানে একই কমপ্লেক্সের মধ্যে একাধিক স্ক্রিন বা অডিটোরিয়াম থাকে। এগুলি সাধারণত একটি বিশেষভাবে পরিকল্পিত ভবনে রাখা হয়। কখনও কখনও, একটি বিদ্যমান স্থান সংস্কার করা হয় যেখানে বিদ্যমান অডিটোরিয়ামগুলিকে ছোট ছোট অডিটোরিয়ামগুলিতে বিভক্ত করা হয়, অথবা ভবনের সম্প্রসারণ বা সম্প্রসারণে আরও অডিটোরিয়াম যুক্ত করা হয়। এই কমপ্লেক্সগুলির মধ্যে সবচেয়ে বড়টিতে হাজার হাজার লোক বসতে পারে এবং কখনও কখনও এটিকে মেগাপ্লেক্স বলা হয়।  মাল্টিপ্লেক্স এবং মেগাপ্লেক্সের মধ্যে পার্থক্য পর্দার সংখ্যার সাথে সম্পর্কিত, তবে বিভাজন রেখাটি সুনির্দিষ্টভাবে সংজ্ঞায়িত নয়। কেউ কেউ বলেন যে ১৬টি স্ক্রিন এবং স্টেডিয়ামের আসন একটি মেগাপ্লেক্স তৈরি করে, আবার কেউ কেউ বলেন যে কমপক্ষে ২৪টি স্ক্রিন প্রয়োজন।  মেগাপ্লেক্স থিয়েটারে স্টেডিয়ামের আসন বা সাধারণ আসন থাকতে পারে, এবং অন্যান্য সুযোগ-সুবিধাও থাকতে পারে যা প্রায়শই ছোট সিনেমা হলে পাওয়া যায় না; মাল্টিপ্লেক্স থিয়েটারগুলিতে প্রায়শই নিয়মিত আসন থাকে।[ তথ্যসূত্র প্রয়োজন ]  কাইনপোলিস, মাদ্রিদ—বেলজিয়ান কাইনপোলিস গ্রুপের মালিকানাধীন স্পেনের মেগাপ্লেক্স হল বিশ্বের বৃহত্তম সিনেমা হল, যেখানে ২৫টি স্ক্রিন এবং ৯,২০০ জন দর্শক ধারণক্ষমতা রয়েছে, যার মধ্যে ৯৯৬ আসনের একটি মিলনায়তনও রয়েছে।    বাংলাদেশের মাল্টিপ্লেক্স  বাংলাদেশে বর্তমানে বেশ কয়েকটি মাল্টিপ্লেক্স চেইন রয়েছে, যার মধ্যে স্টার সিনেপ্লেক্স অন্যতম জনপ্রিয়। এছাড়াও রয়েছে লায়ন সিনেমাস, ব্লকবাস্টার সিনেমাস, বসুন্ধরা সিনেপ্লেক্স, শ্যামলী সিনেপ্লেক্স, এবং সিনেম্যাক্স। এই মাল্টিপ্লেক্সগুলোতে একাধিক স্ক্রিনে একই সাথে বিভিন্ন চলচ্চিত্র প্রদর্শিত হয়, যা দর্শকদের জন্য বিভিন্ন ধরনের সিনেমা দেখার সুযোগ তৈরি করে।   তথ্যসূত্র   বিষয়শ্রেণী:প্রেক্ষাগৃহ
স্টুয়ার্ট গ্লেনিস্টার (জন্ম ১২ই অক্টোবর, ১৯৮৮) একজন ২০১১ বর্ষের ওয়েস্ট পয়েন্ট ক্যাডেট, যিনি ২০০৮ গ্রীষ্মকালীন অলিম্পিকে সাঁতারের ৫০মিটার ফ্রিস্টাইল ববিভাগে অংশগ্রহণ করেছিলেন। সেখানে তিনি তার হিটে প্রথম হন। গ্লেনিস্টারের বাবা মা দুজনেই আমেরিকান সামোয়ার বলে, তিনি সেই দেশের হয়েই বেইজিং অলিম্পিকে প্রতিনিধিত্ব করেন।   পাদটিকা   বিষয়শ্রেণী:২০০৮ গ্রীষ্মকালীন অলিম্পিকের সাঁতারু বিষয়শ্রেণী:United States Military Academy alumni বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
মধ্য-পশ্চিমাঞ্চল বিকাস ক্ষেত্র (), (Madhya-Pashchimānchal Bikās Kshetra) হচ্ছে নেপালের পাঁচটি বিকাস ক্ষেত্রগুলির একটি। এ অঞ্চল দেশের মধ্যমাঞ্চল হতে দেশের পশ্চিমাঞ্চলে বিস্তৃত এবং এ অঞ্চলের সদরদপ্তর হচ্ছে পোখরা।  এটি তিনটি অঞ্চল নিয়ে গঠিত:   কর্ণালী  ভেরী  রাপ্তী   চিত্রে নেপালের অঞ্চলগুলি  300px|নেপালের বিকাস ক্ষেত্রগুলি  বিষয়শ্রেণী:নেপালের ক্ষেত্র বিষয়শ্রেণী:নেপালের উপবিভাগ বিষয়শ্রেণী:নেপালের ভূগোল-সম্পর্কিত তালিকা বিষয়শ্রেণী:কর্ণালী প্রদেশ
খলিলুর রহমান বাংলাদেশ সিভিল সার্ভিসের পররাষ্ট্র ক্যাডারের একজন কর্মকর্তা। তিনি কানাডার অটোয়ায় নিযুক্ত বাংলাদেশের হাইকমিশনার হিসেবে দায়িত্ব পালন করেন।  প্রাথমিক জীবন তিনি রাজশাহী মেডিকেল কলেজ থেকে এমবিবিএস ডিগ্রি লাভ করেন। তিনি ফ্রান্সের ইকোলি ন্যাশনালি ডি'অ্যাডমিনিস্ট্রেশন থেকে আন্তর্জাতিক সম্পর্ক ও কূটনীতি বিষয়ে এমএ এবং সরবন বিশ্ববিদ্যালয় থেকে আন্তর্জাতিক সংস্থা বিষয়ে এমফিল সম্পন্ন করেন। তিনি ভারতের জওহরলাল নেহরু বিশ্ববিদ্যালয় থেকে জনস্বাস্থ্যের উপর পিএইচডি ডিগ্রি অর্জন করেন।  কর্মজীবন খলিলুর রহমান ১৯৮৫ ব্যাচের পররাষ্ট্র ক্যাডারের একজন কর্মকর্তা। কূটনীতিক হিসেবে তিনি নতুন দিল্লির বাংলাদেশ হাইকমিশন ও জেনেভায় বাংলাদেশের স্থায়ী মিশনে দায়িত্ব পালন করেছেন। এছাড়া তিনি লিয়েনে বিশ্ব স্বাস্থ্য সংস্থায়ও কাজ করেছেন। বাংলাদেশে করোনাভাইরাসের প্রাদুর্ভাব দেখা দিলে তিনি পররাষ্ট্র মন্ত্রণালয়ের করোনা সেলের প্রধানের দায়িত্বে নিযুক্ত হন। কানাডার অটোয়ায় বাংলাদেশের হাইকমিশনার হিসেবে দায়িত্ব পালনকালে তিনি সচিব হিসেবে পদোন্নতি লাভ করেন।  তথ্যসূত্র  বিষয়শ্রেণী:বাংলাদেশের সচিব বিষয়শ্রেণী:বাংলাদেশী কূটনীতিবিদ বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:কানাডায় বাংলাদেশের হাই কমিশনার বিষয়শ্রেণী:বাংলাদেশী চিকিৎসক
শহীদ বাচ্চু মিয়া (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না" | তারিখ: ২৭-০৯-২০১২   জন্ম ও শিক্ষাজীবন  বাচ্চু মিয়ার পৈতৃক বাড়ি ব্রাহ্মণবাড়িয়া জেলার আশুগঞ্জ উপজেলার আড়াইসিধা গ্রামে। ছয় ভাই ও চার বোনের মধ্যে তিনি ছিলেন সবার বড়। তার বাবার নাম সোনা মিয়া মুন্সি এবং মায়ের নাম আছিয়া খাতুন সিকদার। তার স্ত্রীর নাম সামছুন্নাহার রেনু (রেনু বেগম)।   কর্মজীবন  বাচ্চু মিয়া মুজাহিদ বাহিনীর প্রশিক্ষণপ্রাপ্ত ছিলেন। অনিয়মিত হিসেবে দ্বিতীয় ইস্ট বেঙ্গল রেজিমেন্টের সঙ্গে সংযুক্ত ছিলেন। অনিয়মিত মুজাহিদ সদস্যরা ভিন্ন কাজে যুক্ত থাকতে পারতেন। ১৯৭১ সালে তিনি ক্ষুদ্র ব্যবসা করতেন। মুক্তিযুদ্ধ শুরু হলে তিনি প্রতিরোধযুদ্ধরত চতুর্থ ইস্ট বেঙ্গল রেজিমেন্টের সঙ্গে যোগ দেন। ঝাঁপিয়ে পড়েন যুদ্ধে।   মুক্তিযুদ্ধে ভূমিকা  ব্রাহ্মণবাড়িয়া জেলার অন্তর্গত আশুগঞ্জ। ১৯৭১ সালের ২৬ মার্চ মুক্তিযুদ্ধ শুরু হলে ১৩ এপ্রিল পর্যন্ত আশুগঞ্জ মুক্ত ছিল। এ সময় বাচ্চু মিয়াসহ একদল মুক্তিযোদ্ধা পাকিস্তান সেনাবাহিনীকে প্রতিরোধের জন্য আশুগঞ্জের বিভিন্ন স্থানে প্রতিরক্ষা অবস্থান নেন। তারা ছিলেন ইস্ট বেঙ্গল রেজিমেন্ট, ইপিআর, মুজাহিদ, আনসার, পুলিশ ও ছাত্র-যুবক সমন্বয়ে গড়া। তাদের সার্বিক নেতৃত্বে ছিলেন আইন উদ্দিন (বীর প্রতীক)। পাকিস্তান সেনাবাহিনী আশুগঞ্জ দখলের জন্য ১৩ এপ্রিল ব্যাপক অভিযান শুরু করে। সড়কপথে বিপুলসংখ্যক সেনা ভৈরবে উপস্থিত হয়। আশুগঞ্জ বিদ্যুৎ উৎপাদনকেন্দ্রের পেছনের মাঠে হেলিকপ্টারে কমান্ডো ব্যাটালিয়নের প্রায় এক কোম্পানি সেনা নামে। গানবোট ও অ্যাসল্ট ক্রাফটের সাহায্যে নদীপথে সেনা আসে। এ ছাড়া জঙ্গি বিমান ও আর্টিলারির কাভারিং ফায়ারের মাধ্যমে ভৈরব-আশুগঞ্জ রেলসেতুর ওপর দিয়েও সেনারা অগ্রসর হয়। আশুগঞ্জে মুক্তিযোদ্ধা ছিলেন প্রায় ২০০ জন। অর্ধেকই স্বল্প প্রশিক্ষণপ্রাপ্ত। পাকিস্তান সেনাবাহিনীর আক্রমণ তারা বিক্রমের সঙ্গে মোকাবিলা করেন। কিন্তু জল-স্থল-আকাশপথের ত্রিমুখী সাঁড়াশি আক্রমণে তারা সেখানে টিকতে পারেননি। বীরত্ব ও সাহসিকতার সঙ্গে যুদ্ধ করেও তারা ব্যর্থ হন। একপর্যায়ে ক্ষয়ক্ষতি স্বীকার করে তাদের পিছু হটতে হয়। বাচ্চু মিয়া সোনারামপুর ওয়াপদা বাঁধসংলগ্ন এক পরিখায় (ট্রেঞ্চ) ছিলেন। সেখানে তিনিসহ মুক্তিযোদ্ধা ছিলেন ১১ জন। পাকিস্তান সেনাবাহিনীর আক্রমণ তারা সাহসিকতার সঙ্গে মোকাবিলা করেন। অনেকক্ষণ তারা পাকিস্তানি সেনাদের ঠেকিয়ে রাখেন। একপর্যায়ে পাকিস্তানিদের প্রচণ্ড আক্রমণের মুখে তারাও জীবন-মৃত্যুর সন্ধিক্ষণে পড়েন। তখন তার বেশির ভাগ সহযোদ্ধা জীবন বাঁচাতে পিছু হটেন। কিন্তু বাচ্চু মিয়া ও তার দুই সহযোদ্ধা পিছু হটেননি। তারা নিজ নিজ পরিখার মধ্যে থেকে সম্মুখযুদ্ধ করেন। এ সময় তারা তিনজনই গুলিতে আহত হন। আহত অবস্থায় বাচ্চু মিয়া ‘শেষ ব্যক্তি, শেষ গুলি’ পর্যন্ত আরও কিছুক্ষণ লড়াই করেন। কিন্তু তার অস্ত্রের গুলি শেষ হয়ে যায়। তখন পাকিস্তানি সেনারা তাকে ও তার দুই সহযোদ্ধাকে আটক এবং বেয়নেট দিয়ে খুঁচিয়ে হত্যা করে। তাদের মরদেহ সহযোদ্ধারা উদ্ধার করতে পারেননি।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
স্যার স্টিফেন জেমস ম্যাকএডেন সিবিই (৩ নভেম্বর ১৯০৭ – ২৭ ডিসেম্বর ১৯৭৯) একজন ব্রিটিশ রক্ষণশীল রাজনীতিবিদ ছিলেন।  ম্যাকএডেন সেলসিয়ান স্কুল, ব্যাটারসি -তে শিক্ষিত হন এবং রপ্তানি বিক্রয় ব্যবস্থাপক এবং কোম্পানির পরিচালক হিসেবে কাজ করেন। তিনি হ্যাকনি বরো কাউন্সিল ১৯৩৫-৪৫, উডফোর্ড বরো কাউন্সিল ১৯৪৫-৪৮ এবং এসেক্স কাউন্টি কাউন্সিল ১৯৪৭-৪৮-এর কাউন্সিলর ছিলেন।  ম্যাকঅ্যাডেন ১৯৫০ সালে সাউথেন্ড ইস্টের সংসদ সদস্য নির্বাচিত হন এবং ২১ ডিসেম্বর ওয়েস্টমিনস্টার টিউব স্টেশনে সিঁড়ি বেয়ে নিচে পড়ে যাওয়ার পর ২৭ ডিসেম্বর ১৯৭৯ সালে লন্ডনের একটি হাসপাতালে মারা যাওয়ার আগ পর্যন্ত তিনি এই পদে বহাল ছিলেন। ১৯৮০ সালের মার্চ মাসে উপ-নির্বাচনে তার উত্তরসূরি ছিলেন টেডি টেলর, যিনি আগের বছরের সাধারণ নির্বাচনে তার আসন হারিয়েছিলেন।   তথ্যসূত্র    সূত্র    টাইমস গাইড টু দ্য হাউস অফ কমন্স, 1950, 1966, 1979 এবং 1983 সংস্করণ  বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৭৯-এ মৃত্যু বিষয়শ্রেণী:১৯০৭-এ জন্ম বিষয়শ্রেণী:বৃহত্তর লন্ডনের কাউন্সিলর
270px|thumb|right|ঝালমুড়ি ঝালমুড়ি একটি খাবার যা মুড়ি, চানাচুর ও অন্যান্য মসলা সংযোগে তৈরি হয়। ঝালমুড়ি বাংলাদেশ এবং ভারতে খুব জনপ্রিয়। বিশেষ করে স্কুল, কলেজ অর্থাৎ শিক্ষা প্রতিষ্ঠানগুলোর সামনে এটি সাধারণত ফেরি করে বিক্রি করা হয়। ঝালমুড়ি বিক্রেতাকে ঝালমুড়িওয়ালা বলা হয়ে থাকে।   উৎপত্তি  ঝালমুড়ির উৎপত্তি ভারতীয় উপমহাদেশের বঙ্গ অঞ্চলে।   কর্ণাটক  মন্ডাক্কি, মুন্ডালু এবং চুরমুরির বিভিন্ন প্রকার উত্তর কর্ণাটকের মানুষের মধ্যে জনপ্রিয় নাস্তা। মেলা, উৎসব, বিবাহ পার্টি এবং অন্যান্য সামাজিক সভায় পাওয়া যায়। স্বাস্থ্যকর এবং সাশ্রয়ী মূল্যের খাবার হওয়ায় এটি কর্ণাটকের বাসিন্দাদের জীবনের একটি অংশ হয়ে উঠেছে, এবং এক কাপ গরম কফি বা চা সহ উপভোগ করেন।  চুরমুড়ি ব্যাঙ্গালোর এবং মাইসোরীয়দের কাছে পরিচিত। রাস্তার বিক্রেতারা সিজনিংয়ের সাথে মিশ্রিত ভাত বিক্রি করেন এবং একটি  সংবাদপত্রের ঠোঙ্গায় পরিবেশন করে।  চুড়মুড়ির জন্য কাঁচা পেঁয়াজ, কাটা সিলান্ট্রো, ছোলা গাজর এবং শুকনো ভাজা চিনাবাদামের সংমিশ্রণ সবচেয়ে জনপ্রিয়।   প্রস্তুত প্রক্রিয়া  প্রথমে একটি বাটিতে মুড়ি, সিদ্ধ বুট আর চানাচুর নিতে হয়। পরে ধনে পাতা, পেঁয়াজ কুচি, মরিচ কুচি, লেবুর রস ছিটিয়ে দিতে হয়। সাথে পরিমাণ মত বীট লবণ। এবার বাটিকে বারবার ঝাঁকি দিয়ে মুড়ি মাখাতে হয় | কখনও মাংসের ঝোল ব্যবহার করা হয়। সাথে টমেটো, পুদিনা পাতা, ধনে পাতা বা শসা ইত্যাদিও ব্যবহার করা যায়। ডাল বেশি দিয়ে অনেকে খেতে পছন্দ করে। অনেকে ডাল কম। সাধারণত মটরশুঁটি ডাল সিদ্ধ করে দেওয়া হয়। একে গুমনি বলা হয়।   পরিবেশন প্রণালী  পরিবেশনকালে সাধারণত কাগজ দিতে তৈরি ঠোঙ্গা ব্যবহার করা হয়। আবার কখন কখন বাটিতে করে খাওয়া হয়। কাগজের ত্রিকোনাকৃতি একটা পাত্র বানিয়ে দেওয়া হয়। আর খেতে চামচ হিসেবে ব্যবহারের জন্য শক্ত কাগজ কেটে দেওয়া হয়। আবার অনেক জায়গায় স্পেশাল ঝালমুড়ি পাওয়া যায়। যার দাম একটু বেশি। মাংসও দেওয়া হয় অনেকসময়। পুরান ঢাকার মানুষ মাংস দেওয়া স্পেশাল ঝালমুড়ি পছন্দ করে।  চিত্রশালা   তথ্যসূত্র   বিষয়শ্রেণী:বাংলাদেশের খাদ্য বিষয়শ্রেণী:বাংলাদেশী চালের পদ বিষয়শ্রেণী:ভারতীয় চালের পদ বিষয়শ্রেণী:বাংলাদেশী জলখাবার
থাম্ব|নিউইয়র্ক টাইমসে "জর্জ মেক বাথ চেয়ার ম্যান হিম নিজে" বইটি পর্যালোচনা বইয়ের পর্যালোচনার উদাহরণ বই পর্যালোচনা সাহিত্য সমালোচনার একটি অংশ। যাতে কোনও বইয়ে কেবল বর্ণিত (সারাংশ পর্যালোচনা) বা সামগ্রী, ধরন এবং যোগ্যতার ভিত্তিতে বিশ্লেষণ করা হয়।   বই পর্যালোচনা একটি প্রাথমিক উৎস, মতামত অংশ, সারাংশ পর্যালোচনা বা সম্পূর্ণ পর্যালোচনা হতে পারে।  বই মুদ্রিত সাময়িকী, ম্যাগাজিন এবং সংবাদপত্রের জন্য বা বিদ্যালয়ের জন্য অথবা ইন্টারনেটে বই সম্পর্কিত ওয়েবসাইটগুলির জন্য পর্যালোচনা করা যেতে পারে। কোনও বইয়ের পর্যালোচনার দৈর্ঘ্য একটি একক অনুচ্ছেদে থেকে পৃথক প্রবন্ধে পরিবর্তিত হতে পারে। এই জাতীয় পর্যালোচক ব্যক্তিগত তৃপ্তির ভিত্তিতে বইটি মূল্যায়ন করতে পারে। পর্যালোচকরা কোনও বইয়ের পর্যালোচনা উপলক্ষ্যে প্রসারিত প্রবন্ধটির জন্য ব্যবহার করতে পারেন যা বইয়ের বিষয়ের সাথে নিবিড় বা সামান্য সম্পর্কিত হতে পারে, বা কোনও কল্পকাহিনী বা অবলম্বনমূলক কাজের বিষয়ে তাদের নিজস্ব ধারণা প্রচার করতে পারে।  কিছু জার্নালে বইয়ের পর্যালোচনার প্রতি নিবেদিত হয় এবং পর্যালোচনা বুক রিভিউ সূচক এবং কিরকাস পর্যালোচনার মতো ডেটাবেজে সূচিযুক্ত হয়; তবে আরও অনেক বইয়ের পর্যালোচনা খবরের কাগজ এবং “কলা ও মানবিক উদ্ধৃতি সূচি”, সামাজিক বিজ্ঞান উদ্ধৃতি সূচী এবং শৃঙ্খলা-ভিত্তিক ডাটাবেসের মতো পণ্ডিতী ডেটাবেজে পাওয়া যায়।  কনস্টান্টিনোপলের প্রথম ফোটোসকে তাঁর কাজের জন্য "বই-পর্যালোচনার উদ্ভাবক" বলা হয়েছে, বিলিওথেকা।   তথ্যসূত্র   বিষয়শ্রেণী:বই পর্যালোচনা বিষয়শ্রেণী:সাহিত্য সমালোচনা
মুহাম্মদ মুহাম্মদ শাহাতাহ মাহমুদ (; জন্ম: ৮ ফেব্রুয়ারি ২০০১; মুহাম্মদ শাহাতাহ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরীয় ক্লাব জামালেক এবং মিশর জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।  ২০২৩ সালে, শাহাতাহ মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছেন।  প্রারম্ভিক জীবন মুহাম্মদ মুহাম্মদ শাহাতাহ মাহমুদ ২০০১ সালের ৮ই ফেব্রুয়ারি তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল শাহাতাহ মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০২৩ সালের ২৫শে জুন তারিখে তিনি নাইজার অনূর্ধ্ব-২৩ দলের বিরুদ্ধে ম্যাচে মিশর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4092984 শাহাতাহ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মিশর অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জামালেক স্পোর্টিং ক্লাবের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের অলিম্পিক ফুটবলার বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:মিশরের অনূর্ধ্ব-২০ আন্তর্জাতিক ফুটবলার
Usage   For usage, see Wikipedia:Template messages/Moving#Copying to other projects.  This template will categorise tagged articles into :Category:Copy to Wiktionary.  Users of this template should first confirm the article meets Wiktionary's criteria for inclusion.  Users of this template should first confirm that Wiktionary does not have a transwikied article on this word or phrase already.  Please do not subst: this template. Please do not insert {{...}} characters into the edit summary of the target pages, as this causes formatting problems after the edit history is transwikied. This template is a self-reference.   See also    Wikipedia:Template messages/Moving#Copying to other projects, for usage description  Wikipedia:Wikimedia sister projects                  ar:قالب:نقل إلى ويكاموس cs:Šablona:Přesunout na Wikislovník el:Πρότυπο:Προς Βικιλεξικό fa:الگو:انتقال به ویکی‌واژه fr:Modèle:Pour Wiktionnaire hsb:Předłoha:Kopěruj do Wikisłownika la:Formula:Move ad victionarium nl:Sjabloon:WB ja:Template:字引 sl:Predloga:Skopiraj v Wikislovar tr:Şablon:Sözlüğe taşı vi:Tiêu bản:Di chuyển đến Wiktionary zh:Template:移动到维基词典
হোমাইদান আল-তুর্কি (জন্ম ১৯৬৯) একজন সৌদি নাগরিক যিনি কলোরাডোর একটি আদালতে তার ইন্দোনেশীয় গৃহপরিচারিকাকে যৌন নিপীড়নের জন্য দোষী সাব্যস্ত হন এবং তাকে চার বছর ধরে ভার্চুয়াল দাস হিসেবে রেখেছেন বলে অভিযোগ করা হয়। ৩১ আগস্ট, ২০০৬-এ, আল-তুর্কিকে মিথ্যা কারাদণ্ড, বেআইনি যৌন যোগাযোগ, চুরি এবং অপরাধমূলক চাঁদাবাজির ১২টি অপরাধমূলক জঘন্য অপরাধের জন্য ২৮ বছরের কারাদণ্ড দেওয়া হয়েছিল। Saudi Man Gets Prison Time in Housekeeper Slavery Case in Colorado, Fox News. August 31, 2006. ২৫ ফেব্রুয়ারী, ২০১১-এ, কারাগারে তার ভাল আচরণের জন্য তাকে ২৮ থেকে পুনরায় ৮ বছরের সাজা দেওয়া হয়। আল-তুর্কি তার নির্দোষীতা বজায় রাখেন এবং মার্কিন যুক্তরাষ্ট্র ও সৌদি সরকারের মধ্যে সম্পর্কের উত্তেজনা সৃষ্টিকারী একটি মামলায় ২০০৬ সালে তার দোষী সাব্যস্ত হওয়া এবং সাজা হওয়ার জন্য মুসলিম বিরোধী মনোভাবকে দায়ী করেছেন।    তথ্যসূত্র    বহিঃসংযোগ    প্রবন্ধ, কার্ক মিচেল  হোমায়দান আল-তুর্কি ব্লগ, ইংরেজি  al-basheer.com  হোমাইদান আল-তুর্কি এবং সারাহ খোয়াইজান জোরপূর্বক শ্রম, নথি দাসত্ব এবং আশ্রয় দেওয়ার জন্য অভিযুক্ত, usdoj.gov  কলোরাডো জেলার জন্য মার্কিন জেলা আদালত, বিচারক ফিলিপ এস ফিগা   বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:চুরির দায়ে দোষী সাব্যস্ত ব্যক্তি বিষয়শ্রেণী:সৌদি আরব–মার্কিন যুক্তরাষ্ট্র সম্পর্ক বিষয়শ্রেণী:সৌদি চাঁদাবাজ বিষয়শ্রেণী:সৌদি অপহরণকারী বিষয়শ্রেণী:সৌদি ধর্ষক বিষয়শ্রেণী:কলোরাডোর বন্দী ও আটক বিষয়শ্রেণী:বিদেশে বন্দী সৌদি ব্যক্তি
সাগর () হচ্ছে ১৯৮৫ সালে মুক্তিপ্রাপ্ত রমেশ সিপ্পী পরিচালিত একটি হিন্দি চলচ্চিত্র। চলচ্চিত্রটিতে ঋষি কাপুর এবং ডিম্পল কাপাডিয়া মুখ্য ভূমিকায় ছিলেন, এছাড়া তামিল সিনেমা শিল্পের মহানায়ক কমল হাসানও মুখ্য চরিত্রেই ছিলেন। ডিম্পল কাপাডিয়া সাগর এর মাধ্যমে তার চলচ্চিত্র জীবন আবার শুরু করেন, কারণ ১৯৭৩ সালে রাজ কাপুরের ববি চলচ্চিত্র মুক্তি পাওয়ার পরই তিনি অভিনেতা রাজেশ খান্না'র সঙ্গে বিবাহবন্ধনে আবদ্ধ হন।  চলচ্চিত্রটি 'একাডেমি পুরস্কার' পেয়েছিলো এবং কমল হাসান যিনি একজন একজন তামিল চলচ্চিত্র অভিনেতা ছিলেন এই সাগর-এ অভিনয় করে সেরা অভিনেতা এবং সেরা সহ-অভিনেতার জন্য ফিল্মফেয়ার পুরস্কার জেতেন।Margaret Herrick Library, Academy of Motion Picture Arts and Sciences অভিনেত্রী ডিম্পল কাপাডিয়া যিনি 'ববি (১৯৭৩-এর চলচ্চিত্র)'তে বিকিনি পরেছিলেন এই চলচ্চিত্রে ওয়ান পিস সুইমস্যুট পরেছিলেন।  কাহিনীইঙ্গিত মোনা এবং রাজা দুজন খুব ভালো বন্ধু। রাজা মনে মনে মোনাকে ভালবাসলেও তাকে খুলে কোনোদিনই বলেনি। অপরদিকে রবি নামের এক পুরুষ মোনাকে দেখেই পছন্দ করে ফেলে এবং বন্ধুত্ব করে। মোনা রবিকে ভালোবেসে ফেলে আবার রাজার সঙ্গেও বন্ধুত্ব বজিয়ে চলে। রাজা মোনার রবিকে ভালবাসতে দেখে মনে খুবই কষ্ট পায়। অভিনয়ে কমল হাসান - রাজা ডিম্পল কাপাডিয়া - মোনা ঋষি কাপুর - রবি নাদিরা - মিস জোসেফ সাইদ জাফরি  - মিঃ ডি সিলভা মধুর জাফরি - কমলা দেবী  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৮৫-এর চলচ্চিত্র বিষয়শ্রেণী:১৯৮০-এর দশকের হিন্দি ভাষার চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র
স্টিভেন ফ্রেনি (জন্মঃ ১৭ই ডিসেম্বর ১৯৮২ সাল), যিনি তার স্টেজ নাম "ডায়নামো" নামে পরিচিত; হলেন একজন ব্রিটিশ জাদুকর। তাকে ডায়নামোঃ ম্যাজিশিয়ান ইম্পসিবল-এর জন্য বেশি জানা যায়। অনুষ্ঠানটি একটি আমেরিকান শো ডেভিড ব্লেইনের ‘ স্ট্রিট ম্যাজিকের’ সাফল্যে অনুপ্রাণিত হয়েই শোটি তৈরি করা হয়। ডায়নামো আসলে যুক্তরাজ্যের আমেরিকান জাদুকর যেমন ডেভিড ব্লেইন ও ক্রিস এঞ্জেল-এর সংস্করণ।  বিগত বছর ফ্রেনি (ডায়নামো)  ব্র্যাডফোর্ড ইংল্যান্ডে একজন যুবতী ব্রিটিশ মা (যার বয়স ছিল মাত্র ১৭ বছর) এবং পিতা পাঠান বংশধরের কাছে জন্মেছিলেন। In the same year, Dynamo: Magician Impossible won the Best Entertainment Programme award at the Broadcast Awards.  Series 2 of Dynamo: Magician Impossible won the Broadcast Award for Best Entertainment Programme for the second year in a row and won TV show of the year at the Virgin Media Awards.  Dynamo won the Magician of the Year award from The Academy of Magical Arts 48th Annual Awards Show. -->  মুক্তিপ্রাপ্ত    Dynamo's Underground Magic (DVD)  Dynamo's Estate of Mind Channel 4  Dynamo's Concrete Playground (DVD)  Dynamo: Magician Impossible (DVD/Blu-ray)  তথ্যসূত্র  বহিঃসংযোগ  Dynamo World   Dynamo: Magician Impossible – official site  BBC 1xtra – Rampage -Dynamo  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ জাদুকর বিষয়শ্রেণী:পাকিস্তানি বংশোদ্ভূত ক্রীড়াবিদ বিষয়শ্রেণী:ব্র্যাডফোর্ড থেকে ব্যক্তিত্ব বিষয়শ্রেণী:পেশাদারি জাদুকর
কাজুও আজুমা (১৪ আগস্ট ১৯৩১ - ২৮ জুলাই ২০১১) হলেন জাপানের একজন প্রখ্যাত সাহিত্যিক ও সাংবাদিক। তিনি বাংলা একাডেমির একজন “সন্মানিত ফেলো” ছিলেন।   জন্ম ও পারিবারিক পরিচিতি  কাজুও আজুমা ১৯৩১ সালের ১৪ আগস্ট জাপানের টোকিও শহরে জন্মগ্রহণ করেন।   পুরস্কার ও সম্মাননা  ২০০০ সালে বিশ্বভারতী বিশ্ববিদ্যালয় কর্তৃপক্ষ ‘‘দেশিকোত্তম’’ সম্মাননা, ২০০৭ সালে পশ্চিমবঙ্গ রাজ্য সরকার ‘‘রবীন্দ্র পুরস্কার’’ এবং জাপান সরকার ‘‘কোক্কা কুনশোও’’ সম্মানান প্রদান করেন তাকে। রবীন্দ্র গবেষণা এবং সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ ২০১০ সালে তাকে “সম্মানসূচক ফেলোশিপ” প্রদান করে।   আরও দেখুন   বাংলা একাডেমির সম্মানসূচক ফেলোশিপপ্রাপ্তগণের তালিকা।   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০১১-এ মৃত্যু বিষয়শ্রেণী:বাংলা একাডেমির সম্মানিত ফেলো
সোহিনী সেনগুপ্ত একজন ভারতীয় চলচ্চিত্র ও নাট্য অভিনেত্রী। তার পিতা হলেন অভিনেতা রুদ্রপ্রসাদ সেনগুপ্ত এবং মাতা হলেন স্বাতীলেখা সেনগুপ্ত, যাঁরা দুইজনেই নাটকেও সক্রিয়। সোহিনী সেনগুপ্ত বাংলা থিয়েটার নান্দীকারের অন্যতম শীর্ষস্থানীয় অভিনেত্রী। গোষ্ঠীর সদস্য হিসাবে তিনি দেবশঙ্কর হালদার, সুমন্ত গঙ্গোপাধ্যায় এবং পার্থপ্রতিম দেবের মতো শীর্ষস্থানীয় নাট্য ব্যক্তিত্বদের সাথে কাজ করেছেন এবং থিয়েটারে অবদানের জন্য ২০০৭ সালে সঙ্গীত নাটক অকাদেমির  পক্ষ থেকে ‘ওস্তাদ বিসমিল্লাহ খান যুব পুরস্কার’ পেয়েছিলেন। তিনি ২০০০ সালে অপর্ণা সেনের পারমিতার একদিন চলচ্চিত্রে পার্শ্ব চরিত্রে অভিনয় করেন, যার জন্য তিনি ২০০০ সালের জাতীয় চলচ্চিত্র পুরস্কারে সেরা সহায়ক অভিনেত্রীর পুরস্কার অর্জন করেছিলেন।  ব্যক্তিগত জীবন সেনগুপ্ত জন্মগ্রহণ করেন কলকাতায়। তার বাবা-মা রুদ্রপ্রসাদ সেনগুপ্ত ও স্বাতীলেখা সেনগুপ্ত। অভিনেতা গৌতম হালদারের সাথে তার বিয়ে হয়েছিল এবং ২০০৬ সালে তাঁদের বিবাহ বিচ্ছেদ হয়ে যায়। এর পর তিনি ২০১৩ সালে তার সহ-অভিনেতা সপ্তর্ষি মৌলিক-কে আনুষ্ঠানিক ভাবে বিয়ে করেন।  চলচ্চিত্র  পারমিতার একদিন (২০০০)  ইচ্ছে (২০১১)  অলীক সুখ (২০১৩)  বেলাশেষে (২০১৫)  চী এন্ড টি (২০১৬)  পোস্ত (২০১৭)  সাঁঝবাতি (২০২০)  আড়ি (২০২৫)   ধারাবাহিক  ঠাকুরমার ঝুলি   খড়কুটো  নাটক  গোত্রহীন  বাবলি  চিত্রাঙ্গদা  বাপ্পাদিত্য  সজন বাদিয়ার ঘাট  মাধবী  কন্যাদান  দুলিয়া  আমার প্রিয় রবীন্দ্রনাথ  অন্ত আদি অন্ত  তোমার নাম  নগর কীর্তন  তোমার নাম  অজ্ঞাতবাস  নাচনী  বিপন্নতা  মৃত্যুঞ্জয়  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:ভারতীয় মঞ্চ অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
জব্বলপুর জেলা মধ্যপ্রদেশ রাজ্যের একটি জেলা। জব্বলপুর শহরটি জেলার প্রশাসনিক সদরদপ্তর।  জেলার আয়তন ৫,১৯৮ বর্গ কিলোমিটার।Krishi Vigyan Kendra, Jabalpur ২০১১ এর আদমশুমারি হিসাবে জনসংখ্যা ২,৪৬৩,২৮৯ এবং এটি ইন্দোর এর পরে, মধ্য প্রদেশের জেলাগুলির [৫০] মধ্যে সর্বাধিক জনবহুল জেলা।  জব্বলপুর জেলা মধ্য প্রদেশের মহাকোশাল অঞ্চলে অবস্থিত, নর্মদা এবং পুত্র নদীর বিভাজনের মধ্যে, তবে বেশিরভাগই নর্মদা উপত্যকার মধ্যে, যা এখানে মার্বেল শিলা নামে পরিচিত বিখ্যাত ঘাট দিয়ে প্রবাহিত হয় এবং ৩০ ফুট পড়ে যায়। শৈলপ্রান্তের উপর দিয়ে ( ধুয়ান ধর , বা কুয়াশাচ্ছন্ন অঙ্কুর)।  এটি উত্তর-পূর্ব এবং দক্ষিণ-পশ্চিমে প্রবাহিত একটি দীর্ঘ সরু সমভূমি নিয়ে গঠিত এবং উচ্চভূমিগুলির চারপাশে বন্ধ রয়েছে। এই সমভূমি, যা নর্মদার মহান উপত্যকা থেকে একটি শাখা গঠন করে, এটি কালো এবং তুলো মাটির সমৃদ্ধ পলল জমা দিয়ে এর পশ্চিম এবং দক্ষিণ অংশে ঢাকা পড়েছে। জব্বলপুর শহরে, মাটি কালো তুলোর মাটি এবং পৃষ্ঠের কাছাকাছি জলের প্রচুর পরিমাণে। উত্তর ও পূর্বটি পুত্র নদী অববাহিকার অন্তর্গত, গঙ্গা এবং যমুনা এর একটি শাখা, নর্মদা অববাহিকার দক্ষিণ ও পশ্চিমে। জেলাটি মুম্বাই থেকে কলকাতা এবং কাটনি মোড়ের সাথে মিলিত দুটি অন্যান্য লাইনের শাখা দ্বারা প্রধান রেলপথ দ্বারা বিভক্ত।   ভূগোল   জেলাটি জব্বলপুর বিভাগ এর অন্তর্গত। এর গড় উচ্চতা হল ৪১১ মিটার (১৩৪৮ ফুট)।  তথ্যসূত্র  বিষয়শ্রেণী:মধ্যপ্রদেশের জেলা বিষয়শ্রেণী:জব্বলপুর জেলা
আইজ ওয়াইড ওপেন হল আমেরিকান গায়িকা সাব্রিনা কার্পেন্টারের প্রথম স্টুডিও অ্যালবাম। এটি হলিউড রেকর্ডস দ্বারা ২০১৫ সালের ১৪ এপ্রিলে প্রকাশিত হয়েছিল। কার্পেন্টার ২০১৪ সালে এই অ্যালবামের পরিকল্পনা শুরু করেন। অ্যালবামটি ২০১৩ থেকে ২০১৫ সালের মধ্যে রেকর্ড করা হয়েছিল এবং বেশিরভাগ গান ২০১৪ সালে রেকর্ডকৃত হয়েছিল। আইজ ওয়াইড ওপেন হল একটি পপ ঘরানার অ্যালবাম, তবে ফোক, পপ রক এবং টিন পপের উপাদানও। এই অ্যালবামের সঙ্গীত আয়োজনে গিটার, পিয়ানো, ড্রাম এবং কীবোর্ড ব্যবহৃত হয়েছে। অ্যালবামটি বিষয়বস্তু কার্পেন্টারের ব্যক্তিগত অভিজ্ঞতা, বন্ধুত্ব, প্রেম ঘিরে আবর্তিত হয়েছে।   তথ্যসূত্র   বিষয়শ্রেণী:২০১৫-এর অ্যালবাম